Diari Oficial de la Generalitat Valenciana


Sumari del DOGV 8276, del 18-04-2018 (2018/3730)

Resolució de 12 d'abril de 2018, de la Conselleria d'Habitatge, Obres Públiques i Vertebració de Territori, per la qual s'ordena l'enviament de l'expedient administratiu objecte del procediment ordinari número 1/000037/2018-G a la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, i se cita les persones que pogueren resultar afectades perquè puguen personar-se en les actuacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3730


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Resolució de 12 d'abril de 2018, de la Conselleria d'Habitatge, Obres Públiques i Vertebració de Territori, per la qual s'ordena l'enviament de l'expedient administratiu objecte del procediment ordinari número 1/000037/2018-G a la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, i se cita les persones que pogueren resultar afectades perquè puguen personar-se en les actuacions. [2018/3730]  
  
L'entitat Publi Mateu, SL, ha interposat recurs contenciós administratiu contra la Resolució de 29 de desembre de 2017, desestimatòria del recurs potestatiu de reposició presentat contra la resolució dictada amb data 13 de setembre de 2017 per la consellera d'Habitatge, Obres Públiques i Vertebració del Territori en l'expedient sancionador de referència CRR/040416/89.  
El recurs interposat es tramita en la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, amb el número de procediment ordinari 1/000037/2018-G (NIG 46008-78-7-3005-6631548), que ha sol·licitat que se li envie l'expedient.  
Per tant, en compliment del que disposa l'article 48 de la Llei 29/1998, de 13 de juliol, reguladora de la jurisdicció contenciosa administrativa, resolc:  
  
Únic  
Enviar l'expedient administratiu objecte del recurs, acompanyat d'un índex dels documents que conté, per mitjà de format digitalitzat en CD-ROM, a la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.  
  
Així mateix, s'acorda l'enviament de la present resolució perquè es publique en el Diari Oficial de la Generalitat Valenciana, als efectes de notificar als que pogueren resultar afectats per la interposició de l'esmentat recurs contenciós administratiu, i citar-los perquè, si és el cas, puguen personar-se en les actuacions en el termini de nou dies, si al seu dret convé, i fer-los saber que hauran de comparéixer degudament representats en la forma establida en els articles 23.2 i 23.3 de la Llei de la jurisdicció contenciosa administrativa.  
  
València, 12 d'abril de 2018.- El sotssecretari: Francesc Signes Núñez.